صفر مراد نیازوف

ابتدائی زندگی 
ترکمانستان کے سابق صدر۔ صفرمراد نیازاف بچپن میں ہی یتیم ہو گئے۔ اُن کے والد دوسری جنگ عظیم میں اور اُن کی والدہ سن اُنیس سو اڑتالیس میں ترکمانستان کے دار الحکومت میں آنے والے تباہ کن زلزلے میں ہلاک ہو گئیں۔

 سیاسی زندگی 
انھوں نے نوجوانی میں ہی کیمونسٹ پارٹی میں بہت تیزی سے ترقی کی اور صرف پینتالیس سال کی عمر میں کیمونسٹ پارٹی کے سیکرٹری بنے۔ اُس وقت ترکمانستان سابق سوویت یونین کا حصّہ تھا۔

 حکمرانی 
صفرمراد نیازاف ترکمانستان کی آزادی کے بعد سے اپنی موت تک ملک کے حکمران رہے۔ اُن کی حکومت کا شمار دنیا کی آمر ترین حکومتوں میں کیا جاتا رہا۔ ان کے دورِ حکومت میں کار میں ریڈیو لگانا، پبلک مقامات پر سگریٹ نوشی کرنا اور نوجوان مردوں کے داڑھی رکھنے پر پابندی تھی۔

 شخصیت 
مراد نیازاف کو ذاتی تشہیر کی شوقین شخصیت سمجھا جاتا تھا کیونکہ انھوں نے ملک کے کئی شہروں اور ہوائی اڈوں کے نام اپنے نام سے منسوب کر رکھے۔ انھوں نے کئی عالی شان محل اور اپنے بہت بڑے بڑے مجسمے بنوائے۔ شہروں اور ہوائی اڈوں کے علاوہ ایک شہابی پتھر تک کو اُن کا نام دیا گیا۔ انھیں ترکمانباشی یا ’تمام ترکمانوں کا باپ‘ کہا جاتا ہے۔ انھوں نے تیل سے مالا مال ترکمانستان پر تقریباً بیس سال تک حکمرانی کی۔

 الزامات 
جب ملک میں غربت پھیلنے لگی اور ملک سیاسی تنہائی کا شکار ہو گیا تو اُن کے بہت سے حلیف ملک سے باہر چلے گئے تاکہ وہ وہاں سے حزب اختلاف کی آواز اٹھا سکیں۔ دوہزار دو میں اُن پر ملک میں موجود مخالفین کے جہاز کو تباہ کرنے کا الزام بھی لگا۔ تجزیہ نگاروں کا کہنا ہے کہ مراد نیازاف نے میراث میں تعلیم اور صحت کے شدید بحران چھوڑے۔

 حوالہ جات 

زمرہ:آپ بیتی نگار
زمرہ:اشتمالیت
زمرہ:اشک آباد کی شخصیات
زمرہ:اقدام قتل سے زندہ بچ جانے والے
زمرہ:الیکٹریکل انجینئر
زمرہ:تا حیات صدور
زمرہ:ترکمانستان کے وزرائے اعظم
زمرہ:ترکمانستانی سیاست دان
زمرہ:ترکمانستانی شخصیات
زمرہ:ترکمانستانی مسلم
زمرہ:ترکمانی سیاستدان
زمرہ:ترکمانی شخصیات
زمرہ:ترکمانی صدور
زمرہ:حکومت ترکمانستان
زمرہ:سوویت اتحاد کے جماعتی رہنما
زمرہ:سوویتی سیاست دان
زمرہ:شخصیات جو دفتر میں انتقال کر گئے
زمرہ:مصنفین قومی ترانہ
زمرہ:وفیات بسبب دورہ قلب
زمرہ:1940ء کی پیدائشیں
زمرہ:2006ء کی وفیات